sagorsarker/bangla-wikipedia huggingface dataset:
সৌদি আরবে ধর্ম অবমাননা আইন

সৌদি আরবের আইন হলো শরিয়া ( প্রধানত হাম্বলী মাযহাবের আইনশাস্ত্র দ্বারা প্রণীত। এর সাথে জাফরি মাযহাবের মতো আইনের অন্যান্য স্কুল থেকেও প্রণয়ন করার নিয়ম চালু আছে), রাজকীয় ডিক্রি, রাজকীয় অধ্যাদেশ, অন্যান্য রাজকীয় কোড ও উপবিধি, কাউন্সিল অফ সিনিয়র স্কলারস (সৌদি আরব) থেকে ফতোয়া এবং রীতি ও অনুশীলন।
সৌদি আরবের কর্তৃপক্ষ সুন্নি ইসলামের একটি মাযহাব, সালাফিবাদ বা ওয়াহাবিজম ব্যতীত অন্য সব ধরনের জনসাধারণের ধর্মীয় অভিব্যক্তিকে দমন করতে রাজ্যের আইন ব্যবহার করে। অসংখ্য ইসমাইলি মুসলমান তাদের ধর্মের কারণে কারাগারে রয়েছে। অনেক শিয়া মুসলমান গ্রেফতার বা আটক রয়েছে। রাজ্যটি ধর্মত্যাগের বিরুদ্ধে আইন প্রয়োগ করতে কমিশনকে সদ্ব্যবহার করতে প্রচার করে। ধর্মীয় পুলিশ প্রতিরোধে ব্যবহার করে। কমিশন অনিয়ন্ত্রিত, উদ্যোগী স্বেচ্ছাসেবকদের অংশে গঠিত।
দোষী সাব্যস্ত করার জন্য, সৌদি আরবের প্রশাসনিক ও বিচার বিভাগীয় কর্তৃপক্ষ নিয়মিতভাবে স্বীকারোক্তি চায়। স্বীকারোক্তি সুরক্ষিত করার জন্য কর্তৃপক্ষ সাধারণত মানবাধিকারের গুরুতর লঙ্ঘনে জড়িত থাকে। ব্লাসফেমির অভিযোগে অভিযুক্ত ব্যক্তিরা নির্যাতনের শিকার হতে পারে বা নিষ্ঠুর ও অবমাননাকর আচরণের পাশাপাশি দীর্ঘস্থায়ী এবং একাকী আটক থাকতে পারে। অভিযুক্তের ভাগ্য নির্ধারণ করে এমন কার্যক্রম গোপন করা হয়। সাধারণত পুরুষদের জন্য তলোয়ার দিয়ে শিরশ্ছেদ এবং মহিলাদের জন্য ফায়ারিং স্কোয়াড দ্বারা মৃত্যুদণ্ড করা হয়।
২০০৯ সালে অ্যামনেস্টি ইন্টারন্যাশনাল রিপোর্ট করেছে যে, "২০০৮ সালে কমপক্ষে ১০২ জন পুরুষ ও মহিলা, যাদের মধ্যে ৩৯ জন বিদেশী নাগরিকের মৃত্যুদণ্ড কার্যকর করা হয়েছিল৷ অনেককে অহিংস অপরাধের জন্য মৃত্যুদণ্ড দেওয়া হয়েছিল। যার মধ্যে মাদকের অপরাধ, 'সডোমি', ব্লাসফেমি এবং ধর্মভ্রষ্টতা রয়েছে।" ২০০৮ সালে হিউম্যান রাইটস ওয়াচ রিপোর্ট করেছে যে, সৌদি আরব প্রায়ই ধর্ম অবমাননার অভিযোগে ব্যক্তিদের দোষী সাব্যস্ত করে। ১৯৯৯ সালে, জাতিসংঘের মানবাধিকার কমিশনের বিশেষ প্রতিবেদক আটক ব্যক্তিদের পরিস্থিতি সম্পর্কে অনুসন্ধানে সৌদি আরবের প্রতিক্রিয়ার অভাব নিয়ে উদ্বেগ প্রকাশ করেছিলেন।
সৌদি আরবে ২০০৮ সালে, রইফ বাদাউই একটি ওয়েবসাইট পরিচালনা করার পর যেটি সেই দেশের ধর্মীয় পুলিশের সমালোচনা করেছিল এবং ইসলামের ওয়াহাবি ব্যাখ্যা নিয়ে প্রশ্ন করেছিল, কর্তৃপক্ষ তাকে "ইসলামকে অবমাননা করে এমন একটি ইলেকট্রনিক সাইট স্থাপন করার" অভিযোগ এনেছিল৷ পাঁচ বছরের কারাদণ্ড এবং $৮০০,০০০ জরিমানা করে। সেইসাথে তার নিরাপত্তার বিরুদ্ধে হুমকি উভয় সম্ভাবনার সম্মুখীন হয়। পরে তিনি দেশ ছেড়ে পালিয়ে যান।
১৯৯২ সালে সৌদি আরব ব্লাসফেমি আইনে কমপক্ষে একজন কিশোরকে মৃত্যুদণ্ড দেয়।
সাদিয়া নাবিলা

সাদিয়া আন্দালিব নাবিলা একজন বাংলাদেশী-অস্ট্রেলীয় অভিনেত্রী এবং মডেল, যিনি সাদিয়া নাবিলা নামে ব্যাপকভাবে পরিচিত। তিনি অভিষেক বলিউড চলচ্চিত্র "পেরেশান পারিন্দা" এবং আরিফিন শুভর সাথে বাংলাদেশী চলচ্চিত্র "মিশন এক্সট্রিমে" অভিনয়ের জন্য পরিচিত। "মিশন এক্সট্রিম" বাংলাদেশের অন্যতম সর্বাধিক আয় করা চলচ্চিত্র "ঢাকা অ্যাটাক" (২০১৭)-এর সিক্যুয়াল।
সাদিয়া নাবিলা বাংলাদেশের যশোর সেনানিবাসে জন্মগ্রহণ করেন, তবে তিনি বাংলাদেশের সৈয়দপুর সেনানিবাসে বেড়ে ওঠেন, কারণ তার বাবা প্রতিরক্ষা বাহিনীতে কর্মরত ছিলেন। তিনি সৈয়দপুরে স্কুলে পড়াশোনা করেন এবং অস্ট্রেলিয়ার ক্যানবেরা বিশ্ববিদ্যালয়ে তার উচ্চতর পড়াশোনা শেষ করেন।
সৌদি আরবে বৌদ্ধধর্ম

ইউএস ডিপার্টমেন্ট অফ স্টেটের ইন্টারন্যাশনাল রিলিজিয়াস ফ্রিডম রিপোর্ট ২০০৭, অনুমান করেছে যে, ৮ মিলিয়নেরও বেশি বিদেশী নাগরিক সৌদি আরবে বসবাস করছে এবং কাজ করছে, যার মধ্যে মুসলিম এবং অমুসলিম রয়েছে।
এখানে ৪,০০,০০০ শ্রীলঙ্কান বৌদ্ধদের পাশাপাশি পূর্ব এশিয়ারও কয়েক হাজার বৌদ্ধ কর্মী রয়েছে। যার বেশিরভাগই হল: চীনা, ভিয়েতনামী এবং তাইওয়ানিজ। নেপালি অভিবাসীদের মধ্যে আনুমানিক ৮০ লাখ বৌদ্ধ সম্প্রদায়ের লোক থাকার সম্ভাবনা রয়েছে।
এই পরিমাণ বিদেশী বাসিন্দারা সৌদি আরবের জনসংখ্যার প্রায় ১.৫% বৌদ্ধ, বা প্রায় ৪,০০,০০০ জন বৌদ্ধ। সম্ভবত সৌদি আরবকে মধ্যপ্রাচ্য বা আরব বিশ্বে বৃহত্তম বৌদ্ধ সম্প্রদায় গঠন করেছে।
মার্কিন পররাষ্ট্র দফতরের আন্তর্জাতিক ধর্মীয় স্বাধীনতা রিপোর্ট ২০০৭ - সৌদি আরব
বুর্জ আল আনোদ

আনোদ টাওয়ার ( আরবি : برج العنود ) সৌদি আরবের রিয়াদে অবস্থিত একটি আকাশচুম্বী ভবন। ২০০৫ সালে এটির নির্মাণ সম্পন্ন হয়েছিল। ১৫৫ মিটার উঁচু। এটি কিং ফাহদ রোডের একটি বড় বাণিজ্যিক ভবন। এটিতে ৩টি বেসমেন্ট লেভেল সহ ২০টি মেঝে রয়েছে। এর পাশে একটি টুইন টাওয়ারের কাজ শেষ হচ্ছে। টাওয়ারটি প্রিন্সেস আল-আনোদ ফাউন্ডেশনের মালিকানাধীন এবং আলিনমা ব্যাংকের প্রধান কার্যালয় এবং নভোটেল হোটেলসহ বেশ কয়েকটি সৌদি আরব কোম্পানি দ্বারা পরিচালিত।
২০১১-২০১২ সালে সৌদি আরবের বিক্ষোভ

সৌদি আরবে বিক্ষোভ ছিল আরব বসন্তের অংশ। ২০১১ সালের তিউনিসিয়ার বিপ্লবের মাধ্যমে শুরু হয়েছিল। ২০১১ সালের জানুয়ারী মাসের শেষ দিকে সামতাহ এবং জেদ্দার রাস্তায় আত্মহত্যার মাধ্যমে বিক্ষোভ শুরু হয়।কাতিফ, হোফুফ, আল-আওয়ামিয়া এবং রিয়াদে ফেব্রুয়ারিতে এবং মার্চের শুরুতে শিয়া-বিরোধী বৈষম্যের বিরুদ্ধে বিক্ষোভ হয়। ১১ মার্চ "ডে অফ রেজ" এর একজন ফেসবুক সংগঠক, ফয়সাল আহমেদ আব্দুল-আহাদ, কথিতভাবে ২ মার্চ, সৌদি নিরাপত্তা বাহিনীর হাতে পরিকল্পিতভাবে নিহত হন। কাতিফ, হোফুফ এবং আল-আমাবিয়াতে কয়েকশ মানুষ সেদিনই বিক্ষোভ করে। খালেদ আল-জোহানি রিয়াদে একাই প্রদর্শন করেছিলেন। বিবিসি আরবি টেলিভিশনের সাক্ষাতকার দিয়েছিল। তাকে উলায়শা কারাগারে আটক করা হয়েছিল। "সৌদি আরবের একমাত্র সাহসী ব্যক্তি" হিসাবে অনলাইনে পরিচিতি লাভ করে। এপ্রিল ২০১১ সালে রিয়াদ, তায়েফ এবং তাবুকের সরকারী মন্ত্রণালয় ভবনের সামনে মানবাধিকার নিয়ে অনেক বিক্ষোভ সংঘটিত হয়েছিল এবং জানুয়ারি ২০১২ সালে রিয়াদে হয়েছিল। ২০১১ সালে, নিমর আল-নিমর তার সমর্থকদের অহিংস প্রতিরোধে উৎসাহিত করেছিলেন। 
সৌদি সরকারের পরবর্তী প্রতিক্রিয়া একজন গ্রেফতার হয়। পরবর্তী ২ জানুয়ারী ২০১৬ সালে নিমর আল-নিমরের মৃত্যুদণ্ড হয়।
সাংবাদিক রবার্ট ফিস্ক বলেছেন যে, বিক্ষোভগুলি "হুনাইন বিপ্লব" নামে পরিচিত ছিল।  হুনাইনের যুদ্ধের পর মুহাম্মদ ও হাওয়াজিনের মধ্যে যুদ্ধ হয়।
শর্বরী

শর্বরী বাঘ (; জন্ম: ১৪ জুন, ১৯৯৬) একজন ভারতীয় অভিনেত্রী, যিনি হিন্দি চলচ্চিত্রে অভিনয় করে থাকেন। তিনি চলচ্চিত্র অঙ্গনে একজন সহকারী পরিচালক হিসাবে তার কর্মজীবন শুরু করেন এবং পরবর্তীতে অ্যামাজন প্রাইম ভিডিও'র ওয়েব ধারাবাহিক "দ্য ফরগটেন আর্মি - আজাদি কে লিয়ে" (২০২০)-এ অভিনয়ের মাধ্যমে অভিনয়শিল্পী হিসেবে অভিষেক করেন। তিনি ২০২১ সালে সাইফ আলি খান, রানী মুখার্জী এবং সিদ্ধান্ত চতুর্বেদীর সাথে যশ রাজ ফিল্মসের "বান্টি অর বাবলি ২" চলচ্চিত্রে অভিনয়ের মাধ্যমে বলিউডে অভিষেক করেন।
শর্বরী ১৯৯৬ সালে একটি মারাঠি পরিবারে জন্মগ্রহণ করেন। তার বাবা শৈলেশ ওয়াঘ একজন ভবন নির্মাতা এবং মা নম্রতা ওয়াঘ একজন স্থপতি। তিনি মুম্বইয়ের দ্য দাদার পারসি ইয়ুথস অ্যাসেম্বলি হাই স্কুল এবং রূপারেল কলেজে পড়াশোনা করেছেন। মহারাষ্ট্রের প্রাক্তন মুখ্যমন্ত্রী মনোহর যোশী তার মাতামহ।
শর্বরী "পেয়ার কা পঞ্চনামা ২", "বাজীরাও মাস্তানী" ও "সোনু কে টিটু কি সুইটি" চলচ্চিত্রে সহকারী পরিচালক হিসাবে কাজ করেছেন। তিনি ২০১৪ সাল থেকে চলচ্চিত্রে মুখ্য ভূমিকায় অভিনয়ের জন্য অডিশন দিচ্ছিলেন। অবশেষে "বান্টি অর বাবলি ২"-এর মাধ্যমে বলিউডে অভিষেক করেন, যেটি ২০২১ সালের ১৯ নভেম্বর মুক্তি পায়।
আশা প্যাটারা

আশা প্যাটারা (ইংরেজি: Asha Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ১০৮ কিলোমিটার এবং স্থানাঙ্ক । প্যাটারাটির নামকরণ করা হয় জরথুস্ট্রীয় পরম সত্যের আদর্শ ‘আশা’র নামানুসারে। নামানুসারে। ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক এই নামটি গৃহীত হয়। আশা প্যাটারার পশ্চিম দিকে রেইডেন প্যাটারা ও কামি-নারি প্যাটারা অবস্থিত।
পাকিস্তানে স্থানীয় সরকার

পাকিস্তান একটি ফেডারেল প্রজাতন্ত্র যার তিন স্তরের সরকার রয়েছে: জাতীয়, প্রাদেশিক এবং স্থানীয়। স্থানীয় সরকার সংবিধান দ্বারা ৩২ এবং ১৪০-A অনুচ্ছেদে সুরক্ষিত, এবং প্রতিটি প্রদেশের নিজস্ব স্থানীয়-সরকার-সক্রিয় আইন এবং বাস্তবায়নের জন্য দায়বদ্ধ মন্ত্রণালয় রয়েছে। জেলা পরিষদ এবং মেট্রোপলিটন কর্পোরেশন যথাক্রমে প্রদেশগুলিতে স্থানীয় সরকারের সর্বোচ্চ গ্রামীণ ও শহুরে স্তর। খাইবার পাখতুনখোয়া ছাড়া সমস্ত প্রদেশে শহুরে এবং গ্রামীণ উভয় স্থানীয় সরকারই দুই বা তিন স্তর বিশিষ্ট, যেখানে কাউন্সিলগুলিকে শহুরে বা গ্রামীণ হিসাবে চিহ্নিত করা হয় না। চারটি প্রদেশ জুড়ে ১২৯টি জেলা পরিষদ রয়েছে, ৬১৯টি নগর পরিষদ নিয়ে একটি শহর জেলা গঠিত, চারটি মেট্রোপলিটন কর্পোরেশন, ১৩টি পৌর কর্পোরেশন, ৯৬টি মিউনিসিপ্যাল কমিটি, ১৪৮টি টাউন কাউন্সিল, ৩৬০টি শহুরে ইউনিয়ন কমিটি এবং ১,৯২৫টি গ্রামীণ পরিষদ রয়েছে। অতিরিক্তভাবে খাইবার পাখতুনখোয়ায় ৩,৩৩৯টি পাড়া, 'তেহসিল' এবং গ্রাম পরিষদ রয়েছে।
স্থানীয় পছন্দের হিসাব দিতে কেন্দ্রীয়/প্রাদেশিক সরকারগুলির ব্যর্থতার প্রতিক্রিয়ায়, জাতীয় পুনর্গঠন ব্যুরো (NRB) একটি স্থানীয় সরকার ব্যবস্থার নকশা করেছে যা ব্লু প্রিন্ট "ডিভোলিউশন প্ল্যান ২০০০" এ উপস্থাপিত হয়েছিল। ফলস্বরূপ, চারটি প্রদেশের প্রত্যেকটি স্থানীয় সরকার অধ্যাদেশ, ২০০১ পাস করার পর, ১৪ আগস্ট, ২০০১-এ একটি নতুন স্থানীয় সরকার ব্যবস্থা কার্যকর করা হয়েছিল। 
একটি জেলা (, "জিলাহ") স্থানীয় সরকারের প্রথম স্তর। পাকিস্তানে মোট ১৪৯টি জেলা রয়েছে, যার মধ্যে কয়েকটি হল শহর জেলা। একটি জেলা সরকার বা একটি শহর জেলা সরকার এবং জেলা পরিষদ গভর্নিং বডি গঠন করে, যার সাথে "জেলা সমন্বয় অফিসার" প্রশাসনিক প্রধান হিসাবে দায়িত্ব পালন করেন। ২০১০ সাল পর্যন্ত জেলা গভর্নর বা "জেলা নাজিম" জেলাগুলির নির্বাহী প্রধান ছিলেন, যখন সরকার জেলা সমন্বয় অফিসারদের কাছে ক্ষমতা হস্তান্তর করেছিল। তাদের ভূমিকা জেলা শাসকদের অনুরূপ, সরকারী কৌশল বাস্তবায়ন এবং এর থেকে উদ্ভূত উদ্যোগের উন্নয়নের দায়িত্ব রয়েছে।
স্থানীয় সরকারের তিন স্তরের মধ্যে তেহসিল সরকার এর দ্বিতীয় স্তর। এখানেই জেলা সরকারের কার্যাবলী, দায়িত্ব এবং কর্তৃপক্ষকে আরও ছোট ছোট ইউনিটে ভাগ করা হয়, এই ইউনিটগুলি "তেহসিল" নামে পরিচিত। সিন্ধু প্রদেশ ব্যতীত সমগ্র পাকিস্তানে তেহসিলগুলি ব্যবহার করা হয় যেখানে এর পরিবর্তে "তালুকা" শব্দটি ব্যবহার করা হয়, যদিও কার্যাবলী এবং কর্তৃপক্ষ একই। তেহসিল সরকারের প্রধান হলেন "তেহসিল নাজিম" যিনি তেহসিল নায়েব-নাজিম দ্বারা সহায়তা পেয়ে থাকেন। প্রতিটি তেহসিলে একটি তেহসিল পৌর প্রশাসন থাকে, যার মধ্যে একটি তেহসিল পরিষদ, তেহসিল নাজিম, তেহসিল/তালুকা পৌর কর্মকর্তা (টিএমও), প্রধান কর্মকর্তা এবং স্থানীয় পরিষদের অন্যান্য আধিকারিক থাকে।
ইউনিয়ন প্রশাসক এবং ভাইস ইউনিয়ন প্রশাসক সহ ইউনিয়ন পরিষদের সদস্যরা প্রাপ্তবয়স্ক ভোটাধিকারের ভিত্তিতে এবং যৌথ ভোটারদের ভিত্তিতে সরাসরি নির্বাচনের মাধ্যমে নির্বাচিত হন। যাইহোক, জেলা পরিষদে মহিলাদের জন্য সংরক্ষিত আসনে নির্বাচনের জন্য আনুপাতিকভাবে তহসিল বা শহরের মধ্যে বিভক্ত একটি তহসিল বা শহরের ইউনিয়ন পরিষদের সকল সদস্য হবেন। এসব নির্বাচন আয়োজন ও পরিচালনার দায়িত্ব প্রধান নির্বাচন কমিশনারের।
সমতা পার্টি

সমতা পার্টি হল ভারতের একটি রাজনৈতিক দল। দলটি ১৯৯৪ সালে জর্জ ফার্নান্দেস এবং নিতিশ কুমার কর্তৃক প্রতিষ্ঠিত হয়। এটি জনতা দলের একটি প্রশাখা দল ছিল, তবে মূল দলের প্রতি বর্ণপ্রথার অভিযোগ আসলে এটি মূলদল থেকে বিভক্ত হয়ে যায়। সমাজতান্ত্রিকতার প্রতি দলটির ঝোঁক রয়েছে, এবং উত্তর ভারতে, বিশেষ করে বিহারে দলটি এক পর্যায়ে যথেষ্ট রাজনৈতিক ও সামাজিক প্রভাব বিস্তার করেছিল। ২০০৩ সালে, দলটির বড় একটি অংশ জনতা দল (সংযুক্ত)-এর সাথে একীভূত হয়ে যায়, তবে ব্রহ্মানন্দ মণ্ডল এবং রঘুনাথ ঝার নেতৃত্বে একটি ছোট বিচ্ছিন্ন দল সমতা পার্টির নামে এখনো কার্যক্রম চালাচ্ছে।
দলের সাংগঠনিক নির্বাচনে ২০২১ সালে, ব্রহ্মানন্দ মন্ডল জাতীয় সভাপতি এবং উদয় মন্ডল প্রধান সাধারণ সম্পাদক হিসাবে নির্বাচিত হন।
বন্দরবাজার

বন্দরবাজার বাংলাদেশের সিলেট নগরীর সবচেয়ে ব্যস্ততম একটি এলাকা, যা সিটি করপোরেশনের ১৪ নং ওয়ার্ডের মধ্যে পড়েছে। করিমউল্লাহ মার্কেট, হাসান মার্কেট, হকার্স মার্কেট সহ বিভিন্ন আবাসিক হোটেল ও ব্যবসা প্রতিষ্ঠানের জন্য বন্দর বাজার সুপরিচিত। এখানে সিলেট মেট্রোপলিটন পুলিশের (এসএমপি) বহুল আলোচিত বন্দরবাজার পুলিশ ফাঁড়ির অবস্থান, যা নগরীর কেন্দ্র ‘সিটি পয়েন্ট’ এবং কুদরত উল্লাহ মার্কেট ও মসজিদের মাঝামাঝি স্থানে রয়েছে।
জারা রাদারফোর্ড

জারা রাদারফোর্ড (; জন্ম ৫ জুলাই ২০০২) একজন বেলজিয়ান-ব্রিটিশ বিমান চালক। তিনিই প্রথম ব্যক্তি যিনি একটি মাইক্রোলাইট বিমানে সারা বিশ্বে উড়েছেন। ১৯ বছর বয়সে ১৮ আগস্ট ২০২১ তারিখে বেলজিয়ামের কর্টরেইক থেকে শুরু করে ২০ জানুয়ারি ২০২২ তারিখে শেষ করে পাঁচ মাসের যাত্রার পর তিনি বিশ্বের সর্বকনিষ্ঠ মহিলা বৈমানিক হন।
জারা রাদারফোর্ড বেলজিয়ামের ব্রাসেলসে ব্রিটিশ পেশাদার বিমানচালক স্যাম রাদারফোর্ড এবং বেলজিয়ান মনোরঞ্জনমূলক বৈমানিক ও আইনজীবী বিট্রিস ডি স্মেটের নিকট জন্মগ্রহণ করেন। অল্পবয়সী মেয়ে হিসাবে জারা তাঁর বাবার সাথে যেতেন, মাঝে মাঝে নিজেও বিমান উড়তেন। ১৪ বছর বয়সে তিনি একজন বৈমানিক হওয়ার প্রশিক্ষণ শুরু করেন এবং ২০২০ সালে তাঁর বৈমানিকের লাইসেন্স পেয়ে যান। তিনি ইংল্যান্ডের হ্যাম্পশায়ারের উইঞ্চেস্টারে সেন্ট সুইথুন্স স্কুলে গণিত, উচ্চতর গণিত, অর্থনীতি এবং পদার্থবিদ্যায় তাঁর A লেভেল সম্পন্ন করেন।
২৬ জুলাই ২০২১-এ উইনচেস্টারের কাছে পোফাম বিমানঘাঁটিতে একটি সংবাদ সম্মেলনে, জারা ১৯ বছর বয়সে বিশ্বজুড়ে এককভাবে উড়ে আসা সর্বকনিষ্ঠ মহিলা বৈমানিক হওয়ার জন্য তাঁর বিদার প্রস্তাব ঘোষণা করেন। তিনি মার্কিন বৈমানিক শায়েস্তা ওয়াইজের পূর্বে করা রেকর্ডটি ভাঙার লক্ষ্য স্থাপন করেন, যিনি ২০১৭ সালে ৩০ বছর বয়সে এই রেকর্ডটি অর্জন করেছিলেন। এই রেকর্ডটি ছাড়াও তিনি আরও দুটি রেকর্ড ভাঙার চেষ্টা করেছিলেন–একটি মাইক্রোলাইট বিমানে বিশ্ব প্রদক্ষিণকারী প্রথম মহিলা হতে এবং একক-ইঞ্জিন বিমানে প্রথম বেলজিয়ান হিসাবে একা বিশ্ব প্রদক্ষিণ করতে। বিজ্ঞান, প্রযুক্তি, প্রকৌশল ও গণিত (STEM) এবং বিমান চালনার মতো ক্ষেত্রে লিঙ্গ ব্যবধান সম্পর্কে সচেতনতা বাড়াতে এবং আরও বেশি নারী ও মেয়েদেরকে STEM এর ক্ষেত্রগুলোতে দ্রুত অংশগ্রহণ করতে অনুপ্রাণিত করাও রেকর্ড-ভাঙার এই প্রচেষ্টার উদ্দেশ্য ছিল৷ তাঁর প্রচেষ্টাকে প্রধান পৃষ্ঠপোষক ওয়েব হোস্টিং পরিষেবা ICDSoft, রিচার্ড ব্র্যানসনের ভার্জিন গ্রুপ, বেলজীয় উদ্যোক্তা (কোম্পানি) SafeSky এবং ওলন্দাজ কর্মী নিয়োগ কোম্পানি টিএমসি গ্রুপ সমর্থন করেছিল। তিনি দাতব্য সংস্থা গার্লস হু কোড এবং ড্রিম্‌স সোরের সাথেও অংশীদারত্ব করেছেন, যার লক্ষ্য নারী ও মেয়েদের STEM ক্ষেত্রে প্রবেশ করতে অনুপ্রাণিত করা ও সাহায্য করা।
জারা ১৮ আগস্ট ২০২১ তারিখে বেলজিয়ামের কর্টরেইক-ভেফেলগেম বিমানবন্দর থেকে একটি শার্ক ইউএল বিমানে চড়ে তাঁর একক প্রচেষ্টা শুরু করেন, যেটি তাকে স্লোভাকীয় নির্মাতা প্রতিষ্ঠান শার্ক.এরো ঋণে দিয়েছিলো। কর্টরেইক থেকে তিনি পোফাম বিমানঘাঁটিতে যান যেখানে তিনি অ্যাবরদিন হয়ে স্কটল্যান্ডের উইকে যাবার পূর্বে এক ঘণ্টা আগে কাটিয়েছিলেন। পরের দিন তিনি পাঁচ ঘণ্টার ফ্লাইটের পর আইসল্যান্ডের রেইকিয়াভিকে অবতরণ করেন।
রেইডেন প্যাটারা

রেইডেন প্যাটারা (ইংরেজি: Reiden Patera) হল বৃহস্পতির প্রাকৃতিক উপগ্রহ আইয়োর একটি আগ্নেয় বৈশিষ্ট্য। "গ্যালিলিও" এসএসআই টিম কর্তৃক এই মহাকাশযানটির প্রথম বৃহস্পতি পরিক্রমার সময় প্রথম শনাক্ত করা হয়েছিল। প্রথম দিকে এটিকে শনাক্ত করা হয় একটি হটস্পট হিসেবে। এক সময়ে মনে করা হয়েছিল যে এই প্যাটারার সক্রিয়তা স্তব্ধ হয়ে গিয়েছে অথবা মহাকাশযানের সলিড স্টেট ইমেজার বা নিয়ার-ইনফ্রারেড ম্যাপিং স্পেকট্রোমিটারের সীমার নিচে দুর্বলতর হয়ে পড়েছে। যদিও ২০০২ সালে দেখা যায় যে রেইডেন প্যাটারাটি "গ্যালিলিও"-র চব্বিশতম পরিক্রমার সময় থেকে যথেষ্ট অন্ধকারাচ্ছন্ন হয়ে পড়েছে। এটির থেকে উজ্জ্বল লাল পাইরোক্লাস্টিক সঞ্চয় নির্গত হয়ে থাকে। এই প্যাটারার স্থানাঙ্ক হল এবং এটির ব্যাস ৭০ কিলোমিটার। এটির নামকরণ করা হয়েছে এক জাপানি ঝঞ্ঝাদেবীর নামানুসারে (আধুনিক ইংরেজি নামকরণ প্রণালী অনুযায়ী "রাইজিন")। রেইডেন প্যাটারার পূর্ব দিকে আশা প্যাটারা এবং উত্তর দিকে কামি-নারি প্যাটারা অবস্থিত।
যুক্তরাষ্ট্রের চ্যানেল ১ ব্র্যান্ড করা টেলিভিশন কেন্দ্র

এই সমস্ত যুক্তরাষ্ট্রের টেলিভিশন কেন্দ্রসমূহ চ্যানেল ১ এর ব্র্যান্ড করা (কিন্ত ভার্চুয়াল চ্যানেল ১ ব্যবহার করে না; ৪৪-৫০ মেগাহার্টজে ফিজিক্যাল আরএফ চ্যানেল ১ ১৯৪৮ সালে অপসারিত করা হয়):
জাকারিয়া সানোগো

জাকারিয়া সানোগো (; জন্ম: ১১ ডিসেম্বর ১৯৯৬) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে আর্মেনীয় ক্লাব আরারাত-আর্মেনিয়া এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলেন।
২০১৩–১৪ মৌসুমে, বুর্কিনাবি ক্লাব বোবো দিউলাসোর দলে অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। পরবর্তী মৌসুমে তিনি ফরাসি ক্লাব স্ত্রাসবুর বি-এর হয়ে খেলেছেন; স্ত্রাসবুর বি-এর হয়ে মাত্র এক মৌসুমে ১৯ ম্যাচে ৭টি গোল করার পর ২০১৬–১৭ মৌসুমে তিনি বুর্কিনাবি ক্লাব রাহিমোয় যোগদান করেছেন। পরবর্তীকালে, তিনি ভলফসবার্গার এবং হার্টবার্গের হয়ে খেলেছেন। ২০১৯–২০ মৌসুমে, তিনি রাহিমো হতে আর্মেনীয় ক্লাব আরারাত-আর্মেনিয়ায় যোগদান করেছেন।
জাকারিয়া ২০১৭ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ২৬ ম্যাচে ১টি গোল করেছেন।
জাকারিয়া সানোগো ১৯৯৬ সালের ১১ই ডিসেম্বর তারিখে বুর্কিনা ফাসোর বোবো দিউলাসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৭ সালের ১৪ই নভেম্বর তারিখে, ২০ বছর, ১১ মাস ও ৩ দিন বয়সে, ডান পায়ে ফুটবল খেলায় পারদর্শী জাকারিয়া কাবু ভের্দির বিরুদ্ধে অনুষ্ঠিত ২০১৮ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। উক্ত ম্যাচের ৬৪তম মিনিটে আক্রমণভাগের খেলোয়াড় হাসান বঁদের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৭ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি বুর্কিনা ফাসো ৪–০ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে জাকারিয়া সর্বমোট ১ ম্যাচে অংশগ্রহণ করেছেন।
জাকারিয়া ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।
২০২০–২১ স্পেনীয় সুপার কাপ

২০২০–২১ স্পেনীয় সুপার কাপ রয়্যাল স্প্যানিশ ফুটবল ফেডারেশন (আরএফইএফ) দ্বারা আয়োজিত স্পেনীয় সুপার কাপের ৩৭তম আসর ছিল, যেখানে পূর্ববর্তী মৌসুমে স্পেনীয় ফুটবল লিগ পদ্ধতির মূল প্রতিযোগিতায় সফল দলগুলো অংশগ্রহণ করেছিল। এই আসরে স্পেনের স্পেনীয় ফুটবল লিগ পদ্ধতির প্রথম স্তরের লীগ লা লিগার চ্যাম্পিয়ন রিয়াল মাদ্রিদ, রানার-আপ বার্সেলোনা এবং স্পেনের প্রধান কাপ প্রতিযোগিতা কোপা দেল রেইয়ের চ্যাম্পিয়ন রিয়াল সোসিয়েদাদ এবং রানার-আপ অ্যাথলেটিক বিলবাও প্রতিদ্বন্দ্বিতা করেছিল। এই আসরের ম্যাচগুলো ২০২১ সালের ১৩ হতে ১৭ই জানুয়ারি তারিখ স্পেনের ৩টি শহরে অনুষ্ঠিত হয়েছিল।
পূর্ববর্তী আসরের মতো এই আসরটিও মধ্যপ্রাচ্যের দেশ সৌদি আরবে অনুষ্ঠিত হওয়ার কথা ছিল, তবে কোভিড-১৯ এর বৈশ্বিক মহামারীর কারণে ভ্রমণ বিধিনিষেধের কারণে এই আসরটি স্পেনেই আয়োজন করতে হয়েছিল।
রিয়াল মাদ্রিদ স্পেনীয় সুপার কাপের পূর্ববর্তী আসরের চ্যাম্পিয়ন, যারা ২০১৯–২০ আসরের ফাইনালে আতলেতিকো মাদ্রিদের সাথে অতিরিক্ত সময় শেষে ০–০ গোলে ড্র করার পর পেনাল্টি শুট-আউটে ৪–১ গোলের ব্যবধানে পরাজিত করে একাদশবারের মতো শিরোপা জয়লাভ করেছিল। ১৭ই জানুয়ারি তারিখে সেভিলের এস্তাদিও দে লা কার্তুহায় অনুষ্ঠিত ফাইনালে অ্যাথলেটিক বিলবাও বার্সেলোনাকে অতিরিক্ত সময়ে ৩–২ গোলের ব্যবধানে পরাজিত করে স্পেনীয় সুপার কাপের ইতিহাসে তৃতীয়বারের মতো শিরোপা জয়লাভ করেছে।
স্পেনীয় সুপার কাপের এই আসরে ২০১৯–২০ কোপা দেল রেই এবং ২০১৯–২০ লা লিগার চ্যাম্পিয়ন এবং রানার-আপ দল স্বয়ংক্রিয়ভাবে উত্তীর্ণ হয়েছিল।
এই আসরের ম্যাচের ড্র ২০২০ সালের ১৭ই ডিসেম্বর তারিখে লা সিউদাদ দেল ফুটবলের রয়্যাল স্প্যানিশ ফুটবল ফেডারেশনের প্রধান কার্যালয়ে অনুষ্ঠিত হয়েছিল। এই ড্রয়ের একটি শর্ত ছিল, যা হলো সেমি-ফাইনালে রিয়াল মাদ্রিদ এবং বার্সেলোনা একে অপরের মুখোমুখি হতে পারবে না।
এই আসরে অংশগ্রহণকারী ৪টি দল সেমি-ফাইনালে একে অপরের মুখোমুখি হয়েছিল। অতঃপর দুই সেমি-ফাইনালে বিজয়ী ফাইনালে উত্তীর্ণ হয়েছিল, যেখানে তারা শিরোপা জয়লাভের জন্য একে অপরের মুখোমুখি হয়েছিল। এই আসরের ম্যাচগুলো স্পেনের ৩টি শহরে অনুষ্ঠিত হয়েছিল।
"নিম্নে তালিকাভুক্ত সকল ম্যাচের সময় মধ্য ইউরোপীয় সময় অনুসারে উল্লেখ করা হয়েছে ()"
<onlyinclude></onlyinclude>
২০২১ স্পেনীয় সুপার কাপ ফাইনাল

২০২১ স্পেনীয় সুপার কাপ ফাইনাল রয়্যাল স্প্যানিশ ফুটবল ফেডারেশন (আরএফইএফ) কর্তৃক আয়োজিত স্পেনীয় সুপার কাপের ৩৭তম আসর স্পেনীয় সুপার কাপের ফাইনাল ম্যাচ ছিল। এই ম্যাচটি ২০২১ সালের ১৭ই জানুয়ারি তারিখে স্পেনের সেভিলের এস্তাদিও দে লা কার্তুহায় অনুষ্ঠিত হয়েছিল, যেখানে সেমি-ফাইনালের দুই বিজয়ী দল বার্সেলোনা এবং অ্যাথলেটিক বিলবাও প্রতিদ্বন্দ্বিতা করেছিল।
এই ম্যাচে অ্যাথলেটিক বিলবাও বার্সেলোনাকে অতিরিক্ত সময়ে ৩–২ গোলের ব্যবধানে পরাজিত করে স্পেনীয় সুপার কাপের ইতিহাসে তৃতীয়বারের মতো শিরোপা জয়লাভ করেছে।
<onlyinclude></onlyinclude>
২০২২–২৩ স্পেনীয় সুপার কাপ

২০২২–২৩ স্পেনীয় সুপার কাপ ছিল স্পেনীয় সুপার কাপ-এর ৩৯তম সংস্করণ, যেটি স্পেনীয় ফুটবল লিগ ব্যবস্থার আওতায় থাকা ক্লাবগুলোর মধ্যে বড় প্রতিযোগীতামূলক টুর্নামেন্ট গুলোতে সফল ক্লাব গুলোর জন্য একটি বার্ষিক ফুটবল প্রতিযোগিতা।
বার্সেলোনা এ আসরে বিজয়ী হয়, যেটি ছিল তাদের ১৪তম স্পেনীয় সুপার কাপ শিরোপা।
এই টুর্নামেন্টে ২০২১–২২ কোপা দেল রে এবং ২০২১–২২ লা লিগার বিজয়ী এবং রানার্স আপ ছিল।
নিচের চারটি দল টুর্নামেন্টে খেলার যোগ্যতা অর্জন করেছে।
<onlyinclude></onlyinclude>
২০২৩ স্পেনীয় সুপার কাপ ফাইনাল

২০২৩ স্পেনীয় সুপার কাপ ফাইনাল ছিল একটি ফুটবল ম্যাচ যা ২০২২–২৩ স্পেনীয় সুপার কাপের বিজয়ী নির্ধারণ করেছিল। এটি ছিল বার্ষিক স্পেনীয় ফুটবল সুপার কাপ প্রতিযোগিতার ৩৯তম সংস্করণ। ম্যাচটি ২০২৩ সালের ১৫ জানুয়ারি সৌদি আরবের রিয়াদের বাদশাহ ফাহাদ আন্তর্জাতিক স্টেডিয়ামে অনুষ্ঠিত হয়েছিল। ম্যাচটি ছিল এল ক্লাসিকো ২০২১–২২ লা লিগা বিজয়ী এবং রানার্স আপ রিয়াল মাদ্রিদ এবং বার্সেলোনার মধ্যে, অষ্টম বার উভয় ক্লাব স্পেনীয় সুপার কাপ বিজয়ী নির্ধারণের জন্য একটি একক ম্যাচে একে অপরের সাথে দেখা করেছিল।
বার্সেলোনা ম্যাচটি ৩–১ জিতেছে তাদের ১৪তম স্পেনীয় সুপার কাপ শিরোপার জন্য।
<onlyinclude></onlyinclude>
মধ্য লাইন (মুম্বই শহরতলি রেল)

মুম্বাই শহরতলি রেলের সেন্ট্রাল লাইন হল একটি পাবলিক ট্রানজিট সিস্টেম যা মুম্বই, মহারাষ্ট্র, ভারতকে পরিবেশন করে। এটি ছত্রপতি শিবাজি মহারাজ টার্মিনাস ( পূর্বে ভিক্টোরিয়া টার্মিনাস ) থেকে কল্যাণ জংশন পর্যন্ত ২৬টি স্টেশন নিয়ে গঠিত। পুরো লাইনটি গ্রেডে রয়েছে। এটা চারখানা ট্র্যাক আছে ছত্রপতি শিবাজি মহারাজ টার্মিনাস থেকে শুরু এবং প্রান্ত কাসারা বুদরুক, রোহা, উরান এবং খোপোলি, মহারাষ্ট্র অব্দি।
মুম্বাইয়ের সেন্ট্রাল লাইন তিনটি প্রধান করিডোর নিয়ে গঠিত, যেগুলি শহরতলির উপগ্রহ শহরে যাওয়ার সময় বিভক্ত হয়ে যায়। সেন্ট্রাল লাইনে দুটি করিডোর (একটি লোকাল এবং অন্যটি সরাসরি) সিএসএমটি থেকে কল্যাণ জংশন পর্যন্ত চলে (৫৫ কিমি), যেখান থেকে এটি দুটি লাইনে বিভক্ত - একটি কাসারা পর্যন্ত চলে (৬৭ কিমি) উত্তর-পূর্বে এবং অন্যটি খোপোলি পর্যন্ত (৬১ কিমি) দক্ষিণ-পূর্বে। এই দুটি করিডোর 'মেইন' লাইন গঠন করে। সেন্ট্রাল মেইন লাইন দাদারে পশ্চিম লাইনের সাথে স্টেশনটি শেয়ার করে। তারা DC এর একটি বহরের পাশাপাশি দ্বৈত-চালিত EMU নিয়ে গঠিত।
এই লাইনের প্রধান কার শেডগুলি হল কুর্লা এবং কালভাতে। শহরতলির পরিষেবার জন্য এখানে দ্রুত এবং ধীরগতির লোকাল রয়েছে। ধীরগতির লোকালগুলি প্রতিটি স্টেশনে থামে, আর দ্রুত লোকালগুলি বাইকুল্লা, দাদার, কুরলা, ঘাটকোপার, ভিক্রোলি, ভান্ডুপ, মুলুন্ড, থানে, দিভা, ডম্বিভলি এবং কল্যাণ জংশনের মধ্যে পরিবর্তিত হয়। এই জংশনের বাইরে সমস্ত পরিষেবা ধীর গতিতে চলে৷ ট্রেনগুলি সাধারণত গুরুত্বপূর্ণ স্টেশন থেকে শুরু হয় এবং শেষ হয়।
কেন্দ্রীয় লাইন নিম্নলিখিত রুট নিয়ে গঠিত:
মোটা অক্ষরে নামগুলি নির্দেশ করে যে স্টেশনটি একটি দ্রুতগামী ট্রেন থামার পাশাপাশি গুরুত্বপূর্ণ টার্মিনাল।
† 
মুম্বাই উপনগর রেলওয়ের প্রধান লাইনটি সিএসএমটি থেকে কল্যাণ পর্যন্ত চলে। তারপরে এটি দুটি করিডোরে বিভক্ত হয় একটি খোপোলি এবং অন্যটি কাসারায়।
ভাসাই রোড-Bhiwandi রোড-ডিভা-Panvel-Roha লাইনের পশ্চিম লাইন স্টেশান সংযোগ ভাসাই রোড এর হারবার লাইন স্টেশন Panvel । এটা কেন্দ্রীয় লাইনের প্রধান লাইন ছেদ করে ডিভা । MEMUগুলি ডাহানু রোড এবং রোহার মধ্যে ডিভা থেকে একটি শাখা লাইনের মাধ্যমে চলাচল করে।
নেরুল/সিবিডি বেলাপুর-উরান রেল ট্র্যাক ২৭ কিমি বর্তমানে নির্মাণাধীন। CIDCO ১৪.১২ বিলিয়ন খরচ করে লাইনটি নির্মাণ করছে। এটা ২০১৫ সালে কার্যকরী হবে বলে আশা করা হচ্ছে। 
প্রস্তাবিত রেলওয়ে স্টেশনগুলো নিম্নরূপ:
ভারতের প্রথম যাত্রীবাহী ট্রেনটি মুম্বাইয়ের ছত্রপতি শিবাজি টার্মিনাস থেকে থানে পর্যন্ত ১৬ এপ্রিল ১৮৫৩ সালে গ্রেট ইন্ডিয়ান পেনিনসুলা রেলওয়ে দ্বারা স্থাপিত ট্র্যাকে চলে। GIPR লাইন বাড়ানো হয়েছে কল্যাণ উত্তর-পূর্ব দিকে ১৮৫৪ সালে এবং তারপর ইগাদপুরী ও দক্ষিণ-পূর্ব দিকে খোপোলি মাধ্যমে পালাসদারী রেলওয়ে স্টেশন, পশ্চিমঘাট পর্বতমালার পাদদেশে ১৮৫৬ সালে।
ভারতে রেলওয়ে বিদ্যুতায়ন শুরু হয় প্রথম বৈদ্যুতিক ট্রেনের মাধ্যমে, বোম্বে ভিক্টোরিয়া টার্মিনাস এবং কুরলার মধ্যে গ্রেট ইন্ডিয়ান পেনিনসুলা রেলওয়ের (জিআইপিআর) দ্বারা ১.৫ কেভি ডিসি-তে ৩ ফেব্রুয়ারি ১৯২৫ সালে। ১৯৩০ সালে ১.৫ কেভি ডিসি ওভারহেড সিস্টেমের মাধ্যমে কল্যাণ-পুনে অংশটি বিদ্যুতায়িত হয়েছিল।
রুট পিঠা

রুট পিঠা () বা রুট শিন্নি নামেও পরিচিত, হচ্ছে সিলেট অঞ্চলের একটি ঐতিহ্যবাহী পিঠা যা নবান্ন, রুট পিঠা উৎসব সহ বিভিন্ন ধর্মীয় ও সাংস্কৃতিক অনুষ্ঠানে বহুল প্রচলিত ছিল। 
ঐতিহ্য হিসেবে এই পিঠা তৈরির জন্য আগের রাতে প্রতিটি বাড়িতে আতপ চাল একটি বড় পাত্রে ভিজিয়ে রাখা হয়। তারপর সেই চাল ঢেঁকিতে কুটে গুঁড়ো করে মশলা দিয়ে কাই মাখানো হয়। অতঃপর সব একসাথে মিশিয়ে কলাপাতায় বেঁধে রুট পুড়ানো হয়। পিঠা তৈরি করে পাড়াপড়শীদের বিলিয়ে দেয়া সহ এই উৎসবের প্রচলন গ্রামাঞ্চলে এখনও লক্ষ্য করা যায়। 
চালের গুঁড়া, হলুদ, আদা, পেঁয়াজ ও ঘি।
প্রথমে চালের গুড়ো’র সাথে হলুদ, পিয়াজ, আদা ও ঘি’র মিশ্রণে বড় বড় গোলাকার পিঠা তৈরি করতে হয়। পিঠা তৈরি হলে চুলায় দেয়া হয়। পরে চুলার উপরে পৃথক ভাবে পিঠা দিতে হয়। আগুনে কিছুক্ষণ সেদ্ধ হয়ে একটু কালচে বর্ণ ধারণ করলেই চুলা থেকে নামানো যায়। পরে এগুলোকে চাকু দিয়ে পরিষ্কার করে কেটে ছোট ছোট টুকরো করতে হয়। পরে আবারো ঘি মেখে পরিবেশন করা যায়।
কামি-নারি প্যাটারা

কামি-নারি প্যাটারা (ইঙরেজি: Kami-Nari Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৫৩ কিলোমিটার এবঙ স্থানাঙ্ক । প্যাটারাটির নামকরণ করা হয়েছে জাপানি ঝঞ্ঝাদেবতা কামি-নারির নামানুসারে। ২০০০ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। কামি-নারি প্যাটারার দক্ষিণ দিকে রেইডেন প্যাটারা এবঙ পূর্ব দিকে আশা প্যাটারা অবস্থিত।
আল মাজাহির

আল মাজাহির () ছিল ভারতের সাহারানপুরের মাজাহির উলুম থেকে প্রকাশিত একটি ত্রৈমাসিক আরবি ম্যাগাজিন। ১৯৯৫ সালে সালমান মাজাহিরির পৃষ্ঠপোষকতায় ম্যাগাজিনটির যাত্রা শুরু হয়। রিদওয়ান নাসিম আল মাজাহিরি এর প্রতিষ্ঠাতা সম্পাদক। ম্যাগাজিনটির সর্বশেষ সম্পাদক আবু সুফিয়ান নদভীর দেশত্যাগের পর এটি বন্ধ হয়ে যায়। এটি মাদ্রাসায় আরবি ভাষার প্রচার প্রসারের জন্য উপযুক্ত পরিবেশ তৈরি করা, লোকদের মধ্যে সাহিত্যিক এবং বুদ্ধিবৃত্তিক বিকাশ ঘটানো এবং আরবি ভাষায় মুসলিম সম্প্রদায়ের সাথে সম্পর্ক উন্নয়নের জন্য প্রতিষ্ঠিত হয়েছিল।
ইসলামি সাংবাদিকতার ক্ষেত্রে এটি গুরুত্বপূর্ণ ভূমিকা পালন করেছিল। এটি ভারতীয় মুসলমানদের ধর্মীয় ও বুদ্ধিবৃত্তিক অবস্থার উন্নয়ন, তাদের সামাজিক ও নৈতিক সমস্যাগুলোর সমাধান, ভারতীয় মুসলিম সমাজের সাধারণ ঐতিহ্যগুলো রক্ষা এবং আরবি ভাষার প্রচার প্রসারে অবদান রেখেছে।
ম্যাগাজিনটির লক্ষ্য ও উদ্দেশ্যের মধ্যে রয়েছে:
বান্নু তেহসিল

বান্নু পাকিস্তানের খাইবার পাখতুনখোয়ার বান্নু জেলায় অবস্থিত একটি তেহসিল। ২০১৭ সালের আদমশুমারি অনুসারে এর জনসংখ্যা ৯৫৮,৫০৪ জন।
ইন্দো-চিনা ধারাজ সাপ

ইন্দো-চিনা ধারাজ সাপ, যা সাধারণত চিনা র‍্যাটস্নেক বা ইন্দো-চিনা র‍্যাটস্নেক নামে পরিচিত, দক্ষিণ-পূর্ব এশিয়ায় স্থানীয় কলুব্রিডি পরিবারের সাপের একটি প্রজাতি।
এদের নাসা স্থূল, বাইরের দিকে বিক্ষিপ্ত; চোখ দুটি খুব বড়।
পৃষ্ঠীয় আঁশ মসৃণ বা ক্ষীণভাবে দেহের পশ্চাৎভাগে প্রোথিত থাকে, মধ্যভাগে ১৫টি সারিতে; অঙ্কীয়দিকে ১৬০-১৭৭টি; মলদ্বার বিভক্ত।
সাপটির উপরিভাগ বাদামী বা জলপাই বর্ণের; শরীরের পিছনের অংশের এবং লেজের আঁশগুলি প্রায়শই হলদেটে এবং কালো রঙের হয়। নীচের পৃষ্ঠ হলুদ। অল্প বয়স্ক সাপে আড়াআড়িভাবে গোলাকার সাদা দাগ বা সরু হলুদ আড়াআড়ি ডোরা রয়েছে।
মাথা এবং শরীরের দৈর্ঘ্য ; লেজ ।
নেপাল, মিয়ানমার ; কম্বোডিয়া, চীন (ঝেজিয়াং, জিয়াংসি, ফুজিয়ান, গুয়াংডং, হাইনান, গুয়াংসি, হুনান, ইউনান, হংকং), তাইওয়ান, ভারত (আসাম; অরুণাচল প্রদেশ (নামদাফা - চাংলাং জেলা, চেসা, চিম্পু, ইটানগর - পাপুম পারে জেলা), বাংলাদেশ, ইন্দোনেশিয়া (সুমাত্রা, বোর্নিও, জাভা, বালি), লাওস, থাইল্যান্ড, ভিয়েতনাম, পশ্চিম মালয়েশিয়া এবং সিঙ্গাপুর দ্বীপ।
মার্গারেট ককবার্ন

মার্গারেট বুশবি ল্যাসেলস ককবার্ন (২রা জুলাই ১৮২৯- ২৬শে মার্চ ১৯২৮) ছিলেন একজন শিল্পী এবং অপেশাদার পক্ষীবিদ, যিনি ভারতের নীলগিরিতে বসবাস করতেন। তিনি ভারতের সালেমে জন্মগ্রহণ করেছিলেন এবং তার বাবা, এমডি ককবার্ন ছিলেন ঐ জেলার কালেক্টর। পরিবারটি গ্রীষ্মকালে প্রাথমিকভাবে কোটাগিরিতে যায় কিন্তু ১৮৫৫ সালের দিকে তারা "হোপ পার্ক" এ স্থায়ীভাবে বসবাস শুরু করে। তিনি অ্যালপোর্টস এস্টেটে চা রোপণ বিষয়ে পরীক্ষা-নিরীক্ষা করেন এবং স্থানীয় প্রাকৃতিক ইতিহাসের উপর অসংখ্য পর্যবেক্ষণ করেন এবং এর মধ্যে অনেকগুলি অ্যালান অক্টাভিয়ান হিউমের রচনায় রিপোর্ট করা হয়েছে। তিনি স্থানীয় পাখি এবং উদ্ভিদের চিত্রকর্মও তৈরি করেছিলেন। ন্যাচারাল হিস্ট্রি মিউজিয়াম, লন্ডন, ২০০২ সালে তার দ্বারা তৈরি চিত্রসহ কোটাগিরি অঞ্চলের প্রাণী ও উদ্ভিদের একটি ডায়েরি তৈরি করেছিল। প্রজাপতির একটি সংগ্রহও ন্যাচারাল হিস্ট্রি মিউজিয়ামে উইল করে দেওয়া হয়েছিল।
তিনি বাদাগাস সম্প্রদায়ের জন্য প্রথম স্কুল স্থাপন করেন এবং ১৮৬৭ সালে কোটাগিরিতে একটি গির্জা নির্মাণে অবদান রাখেন যা পরে বাসেল মিশন দ্বারা অধিগৃহীত হয়। তার নামানুসারে "নীলগিরি অঞ্চলের অ্যান্থুস সিমিলিসের" একটি উপ-প্রজাতির নামকরণ করা হয়েছিল, কিন্তু বর্তমানে এটি আর বৈধ বলে বিবেচিত হয় না।
টিভি১ (মালয়েশীয় টিভি চ্যানেল)

টিভি১ (টিভি সাতু) হচ্ছে একটি মালয়েশীয় ফ্রি-টু-এয়ার টেলিভিশন চ্যানেল, যেটার মালিক হচ্ছে মালয়েশিয়ার রাষ্ট্র গণমাধ্যম সংস্থা রেডিও তেলেভিসিয়েন মালয়েশিয়া। এটির সম্প্রচার শুরু হ​য় ১৯৬৩ সালের ২৮ ডিসেম্বরে। টিভি১ হচ্ছে মালয়েশিয়ার প্রথম এবং সবচেয়ে পুরনো টেলিভিশন চ্যানেল। এটিতে বেশিরভাগ সংবাদ, টকশো, প্রামাণ্যচিত্র, এবং কিছু ইন-হাউজ, শিশুতোষ, নাটক এবং ক্রীড়া অনুষ্ঠান প্রচার হয়।
তেলেভিসিয়েন মালয়েশিয়ার নামে টিভি১ সম্প্রচার শুরু করে ১৯৬৩ সালের ২৮ ডিসেম্বরে। ১৯৬৯ সালের আগে এটি মালয়েশিয়ার একমাত্র চ্যানেল ছিলো। সেই সালে রাংকাইয়ান কদুয়া (মানে দ্বিতীয় নেটওয়ার্ক) এর নামে টিভি২ যাত্রা শুরু করে, এবং তেলেভিসিয়েন মালয়েশিয়ার নাম রাংকাইয়ান পরতামা (মানে প্রথম নেটওয়ার্ক) এর পরিবর্তন হ​য়। ১৯৬৯ সালের ১১ অক্টোবরে তেলেভিসিয়েন মালয়েশিয়া রেডিও মালয়েশিয়ার সাথে যুক্ত হয়ে স্থাপন হ​য় রেডিও তেলেভিসিয়েন মালয়েশিয়া।
উপদ্বীপীয় মালয়েশিয়ায় টিভি১ রঙিন সম্প্রচার শুরু করে ১৯৭৮ সালের ডিসেম্বর মাসে। পূর্ব মালয়েশিয়ায়ও শুরু হ​য় ১৯৮০ সালে। এটির প্রথম বছরে শুধু সন্ধ্যা বেলায় সম্প্রচার হতো, এবং দিনের বেলায় স্কুলের জন্য টিভি পনদিদিকানের নামে প্রচারিত হতো ১৯৭২ সাল থেকে ১৯৯৪ সালের পর্যন্ত যখন চ্যানেলটি দিনের বেলার সম্প্রচার শুরু করে।
২০১২ সালের ২১ আগস্ট থেকে টিভি১ ২৪ ঘণ্টার জন্য সম্প্রচার করে, এটির ভ্রাতৃপ্রতিম টিভি২ এর ৬ বছর পরে। ২০১৯ সালের ১ এপ্রিলে আরটিএম এর ৭৩তম বার্ষিকীতে টিভি১ এইচডি সম্প্রচার শুরু করে, এবং মাইফ্রিভিউ ডিটিটি সার্ভিসে চ্যানেল ১০১ এ সম্প্রচার শুরু করে।
পিল্লান প্যাটারা

পিল্লান প্যাটারা (ইংরেজি: Pillan Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটি স্থানাংকে পিল্লান মনসের দক্ষিণে এবং রেইডেন প্যাটারার পশ্চিমে অবস্থিত। এটির নামকরণ করা হয়েছে আরাউক্যানিয়ান ঝড়, অগ্নি ও আগ্নেয়গিরির দেবতার নামানুসারে। ১৯৯৭ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি অনুমোদন করে।
পিল্লান প্যাটারার ব্যাস প্রায় ৭০ কিলোমিটার। ১৯৯৭ সালের গ্রীষ্মে এই আগ্নেয়গিরিটি থেকে যে অগ্ন্যুৎপাতের ঘটনাটি ঘটে সেটির শৈলী বর্তমানে ‘পিল্লানীয়’ অগ্ন্যুৎপাত শৈলী নামে পরিচিত। ১,৬০০°সেন্টিগ্রেডেরও (২৯১২°ফারেনহাইট) বেশি তাপমাত্রায় একটি ১৪০ কিলোমিটার দীর্ঘ উদ্গীরণ স্তম্ভ ১২৫,০০০ বর্গ কিলোমিটারেরও বেশি এলাকা জুড়ে অর্থোপাইরক্সিন-সমৃদ্ধ অন্ধকার পাইরোক্লাস্টিক পদার্থ জমা করে। এরপর ৩,১০০ বর্গ কিলোমিটারেরও বেশি এলাকা জুড়ে অন্ধকার প্রবাহ-সমতুল পদার্থ ক্যালডেরাটির উত্তরাংশ পরিপূর্ণ করে দেয়। ১৯৯৭ সালের মে থেকে সেপ্টেম্বর মাসের মধ্যে ৫২ থেকে ১৬৭ দিন পর্যন্ত এই উচ্চ তাপমাত্রা বজায় ছিল। সর্বোচ্চ উদ্গীরণ তাপমাত্রা নথিভুক্ত হয় ১৯৯৭ সালের ২৮ জুন নাগাদ।
১৯৯৭ সালের অগ্ন্যুৎপাতটি ছিল সর্বকালের পর্যবেক্ষিত বৃহত্তম নিঃসারী অগ্ন্যুৎপাত। ১০০ দিনের একটি পর্যায়ে অন্তত ৩১ ঘন কিলোমিটার লাভা উৎক্ষিপ্ত হয়েছিল এবং তার ঠিক পরেই উৎক্ষিপ্ত হয়েছিল ২৫ ঘন কিলোমিটার লাভা। এই অগ্ন্যুৎপাতটি মঙ্গল ও পৃথিবীতে বহু লক্ষ বছর আগের অতি বৃহৎ বিপুলায়তন লাভা প্রবাহগুলির সঞ্চয়ের উপর আলোকপাত করেছে। সর্বোচ্চ নিঃসরণের হার প্রতি সেকেন্ডে ১০,০০০ কিউবিক মিটার পার করে যেত। অগ্ন্যুৎপাতের ফলে ৪০০ কিলোমিটার ব্যাস-বিশিষ্ট একটি বৃহৎ সঞ্চয়ক্ষেত্র সৃষ্টি হয়েছে যে পিল্লান প্যাটারাকে ঘিরে রয়েছে এবং পেলে আগ্নেয়গিরির উদ্গীরণ স্তম্ভের রেখে যাওয়া একটি উজ্জ্বল লাল বলয়কে আংশিকভাবে আবরিত করেছে। অগ্ন্যুৎপাতের পর থেকে পিল্লানের উদ্গীরণ স্তম্ভের সঞ্চয়টি ঔজ্জ্বল্য হারিয়েছে পেলে ও পিল্লান প্যাটারার পূর্ব দিকে অবস্থিত ছোটো আগ্নেয়গিরি কামি-নারি প্যাটারা থেকে উৎসারিত পদার্থের আস্তরণে ঢাকা পড়ে।
রেহান আহমেদ

রেহান আহমেদ (জন্ম: ১৩ আগস্ট ২০০৪) একজন ইংরেজ ক্রিকেটার। ২৫ জুলাই ২০২১ সালে অনুষ্ঠিত ২০২১ রয়েল লন্ডন একদিনের প্রতিযোগিতায় লিচেস্টারশায়ার হয়ে লিস্ট এ ক্রিকেট অভিষেক ঘটে। লিস্ট এ অভিষেকের আগে, আহমেদকে ইংল্যান্ড সফরে ভারতের বিপক্ষে খেলার জন্য কাউন্টি সিলেক্ট একাদশে মনোনীত করা হয়।
আহমেদ নটিংহামশায়ারে প্রতিষ্ঠিত যুবক ক্রিকেটার মধ্যে একজন ছিলেন কিন্তু, ২০১৭ সালে লেস্টারশায়ারে যোগ দিতে চলে যান। ১৩ বছর বয়স থেকে তিনি ইতিমধ্যেই ইংলিশ ক্রিকেটের উজ্জ্বল সম্ভাবনার একজন হিসাবে বিবেচিত হয়েছেন এবং লর্ডসে ইংল্যান্ড এবং ওয়েস্ট ইন্ডিজ ম্যাচের অনুশীলনে বোলিং করার জন্য আমন্ত্রিত হয়েছেন এবং বেন স্টোকসকে সচ্ছ বোল্ড করেছিলেন।
২০২১ সালের ডিসেম্বরে, ওয়েস্ট ইন্ডিজে অনুষ্ঠিত ২০২২ সালের আইসিসি অনূর্ধ্ব-১৯ ক্রিকেট বিশ্বকাপের জন্য তাকে ইংল্যান্ডের দলে নির্বাচিত করা হয়েছিলো। 
২৫ জুলাই, ২০২১ সালে ২০২১ রয়্যাল লন্ডন ওয়ানডে কাপে লিচেস্টারশায়ারের পক্ষে হয়ে লিস্ট এ ক্রিকেটে অভিষেক ঘটে।
লিস্ট এ ক্রিকেটে অভিষেকের আগে আহমেদকে ইংল্যান্ড সফরে ভারতের বিপক্ষে খেলার জন্য কাউন্টি সিলেক্ট একাদশের স্কোয়াডে রাখা হয়েছিল।
২০২২ সালের শুরুর দিকে ওয়েস্ট ইন্ডিজে অনুষ্ঠিত ২০২২ আইসিসি অনূর্ধ্ব-১৯ ক্রিকেট বিশ্বকাপে ইংল্যান্ডের দলের অন্যতম সদস্য ছিলেন আহমেদ।
তিনি তার দলের ছয় ম্যাচের মধ্যে চারটি ম্যাচ খেলেছিলেন এবং ১২ উইকেট নিয়েছিলেন।ইংল্যান্ড ভারতের কাছে ফাইনাল ম্যাচে হেরে যায় এবং রানার্সআপ হয়েছিল।
২০২২ সালের এপ্রিলে, দ্য হান্ড্রেডের ২০২২ মৌসুমের জন্য তাকে সাউদার্ন ব্রেভ কিনেছিল। একই মাসের শেষের দিকে, তিনি লিচেস্টারশায়ারের সাথে ২০২৬ সালের শেষ পর্যন্ত চুক্তি সম্প্রসারণে স্বাক্ষর করেন।
আহমেদ ১৯ মে ২০২২ সালে, ২০২২ কাউন্টি চ্যাম্পিয়নশিপে লিচেস্টারশায়ারের হয়ে প্রথম-শ্রেণীর ক্রিকেটে আত্মপ্রকাশ করেন এবং এক সপ্তাহ পরে একই দলের পক্ষে হয়ে টুয়েন্টি২০ ক্রিকেটে অভিষেক করেন।
২০২২ সালের নভেম্বরে, পাকিস্তানের বিপক্ষে অ্যাওয়ে টেস্ট সিরিজের জন্য তাকে ইংল্যান্ড দলে অন্তর্ভুক্ত করা হয়েছিল। ১৭ ডিসেম্বর, ২০২২ সালে সিরিজের তৃতীয় টেস্টে তার টেস্ট অভিষেক ঘটে। ১৮ বছর ১২৬ দিন বয়সে এই মাইলফলক অর্জন করে ইংল্যান্ডের সর্বকনিষ্ঠ পুরুষ ক্রিকেটার হিসেবে টেস্টে অভিষেক ঘটে রেহানের। পাকিস্তানের দ্বিতীয় ইনিংসে, আহমেদ টেস্টে তার প্রথম পাঁচ উইকেট নিয়েছিলেন এবং পুরুষদের টেস্টে পাঁচ উইকেট অর্জনকারী সর্বকনিষ্ঠ 
ক্রিকেটার হিসেবে অভিষিক্ত হয়েছিলেন।
২০২২ সালের ডিসেম্বরে, তিনি সেই বছরের বিবিসি ইয়ং স্পোর্টস পার্সোনালিটি অফ দ্য ইয়ার অ্যাওয়ার্ডের জন্য সংক্ষিপ্ত তালিকাভুক্ত হন।
রা প্যাটারা

রা প্যাটারা (ইংরেজি: Ra Patera) হল বৃহস্পতির প্রাকৃতিক উপগ্রহ আইয়োর একটি সক্রিয় আগ্নেয়গিরি। ১৯৭৯ সালে প্রথম ভয়েজার স্টিরিও ইমেজারির মাধ্যমে এটিকে পর্যবেক্ষণ করে এটির ভূতত্ত্ব, প্রাকৃতিক বৈশিষ্ট্য ও এটির অগ্ন্যুৎপাতের উৎসটিকে নির্ধারণ করা হয়। প্রথম আবিষ্কারের সময় পর্বতটির উচ্চতা ছিল প্রায় এক কিলোমিটার এবং নিম্ন সান্দ্রতা অথবা উচ্চ অগ্ন্যুৎপাতের হার-যুক্ত অসংখ্য লাভা প্রবাহ এটিকে ঘিরে ছিল। এটি সম্ভবত একটি তরল সালফার-উদ্গীরণকারী আগ্নেয়গিরি।
সিরিল বায়ালা

সিরিল বারোস বায়ালা (; জন্ম: ২৪ মে ১৯৯৬; সিরিল বায়ালা নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে ফরাসি ক্লাব আজক্সিও এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।
বুর্কিনাবি ফুটবল ক্লাব ফাসো-ইয়েনেঙ্গার যুব পর্যায়ের হয়ে খেলার মাধ্যমে বায়ালা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১২–১৩ মৌসুমে, ফাসো-ইয়েনেঙ্গার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ফাসো-ইয়েনেঙ্গার হয়ে দুই মৌসুম অতিবাহিত করার পর ২০১৪–১৫ মৌসুমে তিনি মিশরীয় ক্লাব আল দাখলিয়ায় যোগদান করেছেন। আল দাখলিয়ায় ২ মৌসুম অতিবাহিত করার পর প্রায় ০.১ মিলিয়ন ইউরোর বিনিময়ে মলদোভীয় ক্লাব শেরিফ তিরাস্পোলের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২৯ ম্যাচে ৭টি গোল করেছেন। পরবর্তীকালে, তিনি লঁস এবং সোশোর হয়ে খেলেছেন। ২০২০–২১ মৌসুমে, তিনি লঁস হতে ফরাসি ক্লাব আজক্সিওতে যোগদান করেছেন।
বায়ালা ২০১৩ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৩৪ ম্যাচে ৪টি গোল করেছেন।
সিরিল বারোস বায়ালা ১৯৯৬ সালের ২৪শে মে তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৩ সালের ৬ই জুলাই তারিখে, ১৭ বছর, ১ মাস ও ১২ দিন বয়সে, ডান পায়ে ফুটবল খেলায় পারদর্শী বায়ালা নাইজারের বিরুদ্ধে অনুষ্ঠিত ২০১৪ আফ্রিকান নেশন্স চ্যাম্পিয়নশিপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বুর্কিনা ফাসো ১–০ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে বায়ালা সর্বমোট ২ ম্যাচে অংশগ্রহণ করেছেন।
বায়ালা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।
কুর্লা রেলওয়ে স্টেশন

কুর্লা (পূর্বে Coorla স্টেশন কোড: সি) একটি রেলওয়ে স্টেশন কেন্দ্রীয় এবং হারবার লাইনের মুম্বাই শহরতলি রেলওয়ে নেটওয়ার্ক। এটি ভারতের প্রাচীনতম রেলওয়ে স্টেশনগুলির মধ্যে একটি, এটি মূল ২১ মাইলের (৩৩.৮ কিমি)র অংশ। গ্রেট ইন্ডিয়ান পেনিনসুলার রেলওয়ে (জিআইপিআর) সেকশন বোম্বে ( মুম্বাই ) এবং তান্নাহ ( থানে ) এর মধ্যে যা ১৮৫৩ সালে খোলা হয়েছিল। 
কুর্লাতে শেষ হওয়া লোকাল ট্রেনগুলি ১৮৭৯ সালের মধ্যে চলাচল শুরু করে, একটি শহরতলির টার্মিনাস ১৯১৩ সালে নির্মিত হয়েছিল এবং ১৯১৫ সালে চারগুণ করা হয়েছিল। কুর্লা এবং চেম্বুরের মধ্যে একটি একক লাইন যা ১৯০৬ সালে আবর্জনা পরিষ্কারের জন্য স্থাপন করা হয়েছিল ১৯২৪ সালে শহরতলির যান চলাচলের জন্য খোলা হয়েছিল। সেবা বাষ্প ইঞ্জিন দ্বারা পরিচালিত না হওয়া পর্যন্ত লাইনে বিদ্যুতায়িত হয় ১৯৫০ সালের 
কুর্লা শহরতলির লোকাল রেলওয়ের জন্য আটটি অপারেশনাল প্ল্যাটফর্ম রয়েছে। প্ল্যাটফর্ম ১, ১এ এবং ৪ 'ধীরগতির' লোকাল ট্রেন পরিষেবা দেয়। প্ল্যাটফর্ম ১এ পূর্বে সালসেট-ট্রম্বে রেলওয়ের সেবা করত । প্ল্যাটফর্ম ২ এবং ৩ কুরলা থেকে উদ্ভূত এবং শেষ হওয়া ট্রেনগুলির জন্য উত্সর্গীকৃত৷ প্ল্যাটফর্ম ৫ এবং ৬ 'দ্রুত' লোকাল ট্রেন দ্বারা ব্যবহৃত হয়, যখন প্ল্যাটফর্ম ৭ এবং ৮ হারবার লাইনের লোকাল ট্রেনগুলিকে পরিবেশন করে। প্ল্যাটফর্ম ৯ এবং ১০, যেগুলি মূলত ভাশি থেকে উত্তরপ্রদেশে আসা ট্রেনগুলির প্রান্তিক স্টেশন হিসেবে ব্যবহৃত হত, ২০০০ এর দশকের গোড়ার দিকে পরিত্যক্ত হয়েছিল৷ নভি মুম্বাই পর্যন্ত রেললাইন খোলার আগে পর্যন্ত শাটল ট্রেন দ্বারা ব্যবহৃত হত।
মার্কিন যুক্তরাষ্ট্রের অঙ্গরাজ্য

মার্কিন যুক্তরাষ্ট্রে অঙ্গরাজ্য হলো সংবিধান কর্তৃক স্বীকৃত শাসন ব্যবস্থা। মার্কিন যুক্তরাষ্ট্র বর্তমানে ৫০টি অঙ্গরাজ্য নিয়ে গঠিত। অঙ্গরাজ্যসমূহ একটি রাজনৈতিক ইউনিয়নে একসাথে আবদ্ধ থেকে প্রতিটি অঙ্গরাজ্য একটি নির্দিষ্ট ভৌগোলিক অঞ্চলে স্থানীয় সরকার গঠন করে। অঙ্গরাজ্যসমূহ যুক্তরাষ্ট্রীয় সরকারের অধীনস্থ হলেও আংশিক সার্বভৌমত্ব বজায় রাখে। একারণে একজন মার্কিন নাগরিক যুক্তরাষ্ট্রীয় সরকারের নাগরিক হওয়ার পাশাপাশি তিনি যে অঙ্গরাজ্যে বসবাস করেন সেই অঙ্গরাজ্যের নাগরিক হিসেবে গন্য হন। অঙ্গরাজ্যের নাগরিকত্ব পরিবর্তনযোগ্য এবং আদালতের নির্দিষ্ট ধরনের আদেশ কর্তৃক সীমাবদ্ধ ব্যক্তিগণ (যেমন দণ্ডপ্রাপ্ত আসামিরা) ব্যতীত যেকোনো ব্যক্তি কোনও প্রকার সরকারি অনুমোদন ছাড়াই এক অঙ্গরাজ্য থেকে অন্য অঙ্গরাজ্যে স্থানান্তরিত হতে পারেন।
অঙ্গরাজ্য সরকারসমূহ তাদের স্বতন্ত্র সংবিধানের মাধ্যমে জনগণ (উক্ত অঙ্গরাজ্যের) সরকার গঠন করে। সকল অঙ্গরাজ্যের সরকারই প্রজাতন্ত্রের নীতির উপর ভিত্তি করে প্রতিষ্ঠিত, এবং আলাদা ও স্বাধীন ক্ষমতাসম্পন্ন নির্বাহী, আইন ও বিচার বিভাগের সমন্বয়ে গঠিত। অঙ্গরাজ্যগুলিকে কাউন্টি বা কাউন্টি সমতুল্য বিভাগে বিভক্ত করা হয়েছে। এই বিভাগসমূহে কিছু স্থানীয় সরকার ব্যবস্থা থাকলেও তা সার্বভৌম নয়। কাউন্টি বা কাউন্টি সমতুল্য কাঠামো একেক অঙ্গরাজ্যে একেক ধরনের হতে পারে এবং অঙ্গরাজ্যগুলি অন্যান্য স্থানীয় সরকারও গঠন করে থাকে।
অঙ্গরাজ্যগুলো মার্কিন যুক্তরাষ্ট্রের সংবিধানের অধীনে অনেক ক্ষমতার অধিকারী। সিনেট এবং প্রতিনিধি পরিষদ নিয়ে গঠিত দ্বিকক্ষ বিশিষ্ট মার্কিন যুক্তরাষ্ট্রের কংগ্রেসে অঙ্গরাজ্যসমূহ এবং তাদের নাগরিকগণ প্রতিনিধিত্ব করেন। প্রতিটি অঙ্গরাজ্য ইলেকটোরাল কলেজে ভোট দেওয়ার জন্য বেশ কিছু নির্বাচকগণ (সেই অঙ্গরাজ্যের মোট প্রতিনিধি এবং সিনেটর সংখ্যার সমান) নির্বাচিত করতে পারেন। এই নির্বাচকগণ সরাসরি মার্কিন যুক্তরাষ্ট্রের রাষ্ট্রপতি নির্বাচিত করেন। এছাড়াও প্রতিটি অঙ্গরাজ্যের কাছে সাংবিধানের সংশোধনী অনুমোদনের অধিকার রয়েছে। কংগ্রেসের সম্মতিতে দুই বা ততোধিক অঙ্গরাজ্য একে অপরের সাথে আন্তঃঅঙ্গরাজ্য চুক্তিতে প্রবেশ করতে পারে। প্রতিটি অঙ্গরাজ্যের আলাদা পুলিশের ক্ষমতাও স্বীকৃত।
সংবিধান অনুযায়ী কংগ্রেস ইউনিয়নে নতুন অঙ্গরাজ্য যুক্ত করতে পারবে। ১৭৭৬ সালে তেরো উপনিবেশ কর্তৃক মার্কিন যুক্তরাষ্ট্র প্রতিষ্ঠার পর থেকে, অঙ্গরাজ্যের সংখ্যা ১৩ থেকে ৫০ এ পরিণত হয়েছে। প্রতিটি নতুন অঙ্গরাজ্যকে বিদ্যমান অঙ্গরাজ্যগুলির সমতুল্য ক্ষমতা সহকারে যুক্ত হয়েছে। অঙ্গরাজ্যগুলির ইউনিয়ন থেকে বিচ্ছিন্ন হওয়ার ক্ষমতা আছে কিনা সে বিষয়ে সংবিধানে স্পষ্টভাবে উল্লেখ করা না হলেও গৃহযুদ্ধের পর মার্কিন সুপ্রিম কোর্টের রায় অনুযায়ী একটি অঙ্গরাজ্য একতরফাভাবে যুক্তরাষ্ট্র থেকে বেরিয়ে যেতে পারবে না বলে জানিয়ে দেওয়া হয়।
পতাকাসহ মার্কিন যুক্তরাষ্ট্রের ৫০টি অঙ্গরাজ্য:
গড় রাইপুর উচ্চ বিদ্যালয় (উ: মা:)

গড় রাইপুর উচ্চ বিদ্যালয় (উচ্চ মাধ্যমিক) পশ্চিমবঙ্গের বাঁকুড়া জেলার রাইপুর ব্লকে অবস্থিত। এই উচ্চ বিদ্যালয়টি কংসাবতী নদীর পাশে অবস্থিত। বিদ্যালয়টি ১৯৩৭ সালে প্রতিষ্ঠিত হয়েছিল।
১৯৩৭ সালে পার্শ্ববর্তী গ্রামের ছাত্র -ছাত্রীর শিক্ষার সুবিধার্থে এই বিদ্যালয়টি প্রতিষ্ঠিত হয়।
বিদ্যালয়ে অনেকগুলি শ্রেণিকক্ষ রয়েছে । বিদ্যালয়ে একটি বড় খেলার মাঠ রয়েছে।মনোরম প্রাকৃতিক পরিবেশে বিদ্যালয়টি ভরে উঠেছে। ১৯৭৬ সালে এই বিদ্যালয় উচ্চ মাধ্যমিক স্তরে উন্নীত হয়।পার্শ্ববর্তী গ্রাম থেকে ছাত্র -ছাত্রীরা এই বিদ্যালয়ে শিক্ষা লাভ করতে আসে।
২০১৩ সালে বিদ্যালয়টির ৭৫ বছর পূর্তি উপলক্ষে অমৃত জয়ন্তী অনুষ্ঠান অনুষ্ঠিত হয়।
বর্তমানে এ বিদ্যালয়ে পঞ্চম থেকে দ্বাদশ শ্রেণি পর্যন্ত পড়ানো হয়।
শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণি ক্রীড়া প্রতিযোগিতা আয়োজনে ব্যবহৃত হয়।
এছাড়া শারীর চর্চার জন্য মনোহর আইচ স্মৃতি জিমনেসিয়াম আছে।
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার, ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। এই বিদ্যালয়ে মডেল ইনোভেটিভ সায়েন্স ল্যাবরেটরিও আছে।
পঞ্চম হতে দশম শ্রেণি পর্যন্ত তফসিলি জাতি ও তফসিলি উপজাতি ছাত্রদের জন্য ছাত্রাবাস রয়েছে। একাদশ - দ্বাদশ শ্রেণির তফসিলি উপজাতি ছাত্রদের জন্য রয়েছে ডঃ বি. আর আম্বেদকর কেন্দ্রীয় ছাত্রাবাস। তফসিলি জাতি ও তফসিলি উপজাতি ছাত্রীদের জন্য রয়েছে প্রীতিলতা ওয়াদ্দেদার কেন্দ্রীয় ছাত্রীনিবাস (সরকারী)। সাধারণ (জেনারেল কাস্ট) শ্রেণির ছাত্রদের জন্য বিদ্যালয় পরিচালিত হোস্টেলের সুব্যবস্থা আছে।
সারা বছর জুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। নেতাজি সুভাষচন্দ্র বসুর জন্ম দিবস, সাধারণতন্ত্র দিবস, স্বাধীনতা দিবস,শহীদ দিবস, রবীন্দ্রজয়ন্তী ইত্যাদি যথাযথ মর্যাদার সাথে ছাত্র-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় বিভিন্ন শিক্ষা সফর।
ওয়েস্ট এন্ড পার্ক আন্তর্জাতিক ক্রিকেট স্টেডিয়াম

ওয়েস্ট এন্ড পার্ক আন্তর্জাতিক ক্রিকেট স্টেডিয়াম বা আল-আরবি ক্রিকেট স্টেডিয়াম বা এশিয়া টাউন স্টেডিয়াম হল কাতারের দোহাতে অবস্থিত একটি আন্তর্জাতিক ক্রিকেট স্টেডিয়াম। ১৩,০০০ ধারণক্ষমতা বিশিষ্ট এই স্টেডিয়ামটি ২০১৩ সালের জুন মাসে তৈরি করা হয়।
নিম্নে রেকর্ডগুলি তালিকা বদ্ধ করা হল:
লৌহ ডিম্ব

লৌহ ডিম্ব বা লোহার ডিম হল সয়া ডিমের একটি বিশেষ সংস্করণ, যা তাইওয়ানের একটি নাস্তার পদ। এগুলি একটি সুস্বাদু খাবার হিসাবে বিবেচিত হয় এবং এর উৎপত্তি নিউ তাইপেই শহরের তামসুই জেলাতে।
এটিকে "মিষ্টি, মশলাদার এবং সামান্য নোনতা এবং ঘন ডিমের স্বাদ সহ- পানীয়ের সাথে একটি দুর্দান্ত নাস্তা" হিসেবে বিবেচনা করা হয়।
লৌহ ডিম্ব শুধুমাত্র "মুরগি, কবুতর বা কোয়েলের ডিম" ব্যবহার করে তৈরি করা গেলেও হাঁসের ডিম থেকে করা যায় না। কোয়েলের ডিম খুবই জনপ্রিয়। লৌহ ডিম্বের জনপ্রিয়তা বাড়ায় এগুলি তাইওয়ান ছাড়াও অন্যান্য অঞ্চলে যেমন আফ্রিকা এবং মধ্যপ্রাচ্যে পাওয়া যেতে পারে।
আসাদ মান্নান

আসাদ মান্নান (জন্ম ৩ নভেম্বর ১৯৫৭) একজন বাংলাদেশি কবি এবং বাংলাদেশ টেলিভিশনের সাবেক মহাপরিচালক। কবিতায় বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।
আসাদ মান্নান ১৯৫৭ সালের ৩ নভেম্বর চট্টগ্রাম জেলার সন্দ্বীপ উপজেলার সাতঘরিয়া গ্রামে জন্মগ্রহণ করেন। তিনি চট্টগ্রাম বিশ্ববিদ্যালয় থেকে বাংলা সাহিত্যে স্নাতক ও স্নাতকোত্তর ডিগ্রি অর্জন করেন। পরবর্তীতে শিক্ষকতার মাধ্যমে তিনি কর্মজীবন শুরু করেন।
আসাদ মান্নান ১৯৮১ সালে শিক্ষকতার মাধ্যমে কর্মজীবন শুরু করলেও পরবর্তীতে তিনি রাজশাহী বিভাগের কমিশনার হিসেবে দায়িত্ব পালন করেন। পরে বাংলাদেশ সরকারের তথ্যমন্ত্রণালয়ের অতিরিক্ত সচিব এবং ২০১৪ থেকে ২০১৬ সাল পর্যন্ত বাংলাদেশ টেলিভিশনের মহাপরিচালক হিসেবে দায়িত্ব পালন করেন। এছাড়াও তিনি সচিব পদমর্যাদায় বাংলাদেশ পরিকল্পনা কমিশনের একজন সদস্য হিসেবে দায়িত্ব পালন করেন।
আসাদ ১৯৭০-এর দশক থেকেই কবিতা লেখা শুরু করেন।
তার উল্লেখযোগ্য গ্রন্থের মধ্যে রয়েছে:
বিশ্বজিৎ চৌধুরী

বিশ্বজিৎ চৌধুরী (জন্ম ১ আগস্ট ১৯৬০) একজন বাংলাদেশি কথাসাহিত্যিক এবং সাংবাদিক। কথাসাহিত্যে বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।
বিশ্বজিৎ চৌধুরী ১৯৬০ সালের ১ আগস্ট চট্টগ্রামে জন্মগ্রহণ করেন। বাংলা সাহিত্যে স্নাতকোত্তর শেষ করে ১৯৮০-এর দশকের শুরুর দিকে তিনি লেখালেখিতে মনোনিবেশ করেন। ১৯৮৬ সালে লেখালেখির পাশাপাশি সাংবাদিকতাকে পেশা হিসেবে গ্রহণ করেন। তার প্রথম শিশুতোষ গল্পগ্রন্থ ‘লিন্ডা জনসনের রাজহাঁস’ ১৯৮২ সালে প্রকাশিত হয়। এছাড়াও তিনি উপন্যাস, ছোটগল্প, কবিতা ও নাটকসহ সাহিত্যের বিভিন্ন শাখায় অবদান রেখেছেন। তার অন্যান্য রচনার মধ্যে রয়েছে, বিবাহবার্ষিকী ও অন্যান্য গল্প (ছোটগল্প), সম্ভ্রমহানির আগে ও পরে (গল্পগ্রন্থ), মাঠের ওপারে যাবে, লীলা? (কাব্যগ্রন্থ), নার্গিস ও বাসন্তী (উপন্যাস), তোমার পুরুষ কোথায়? (উপন্যাস) প্রভৃতি।
হোসেনউদ্দীন হোসেন

হোসেনউদ্দীন হোসেন (জন্ম: ২৮ ফেব্রুয়ারি ১৯৪১ - মৃত্যু: ২০ মে ২০২৪) একজন বাংলাদেশি প্রাবন্ধিক ও ঔপন্যাসিক। প্রবন্ধ/গবেষণা শাখায় বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন। 
হোসেনউদ্দীন হোসেন ২০ মে ২০২৪, সোমবার, বিকাল ০৪:৪০ এ মৃত্যুবরণ করেন। মৃত্যুর সময়ে তিনি গুরুতর অসুস্থ হয়ে যশোর সম্মিলিত সামরিক হাসপাতালে ( সি এম এইচ ) চিকিৎসাধীন ছিলেন। দীর্ঘদিন যাবৎ তিনি শ্বাসকষ্ট, হৃদরোগ ও ফুসফুসের সমস্যায় ভূগছিলেন। এর আগে ২০১৯ সালে তার ওপেন হার্ট সার্জারি করা হয়েছিল। পরবর্তীতে গল ব্লাডারে পাথর ধরা পড়ে। ১৪ মে ২০২৪ তারিখ অসুস্থবোধ করলে তাকে হাসপাতালে নেয়া হয়।
২১ মে ২০২৪, মঙ্গলবার যোহরের নামাজের পর ঝিকরগাছা বি এম মাধ্যমিক বিদ্যলয় মাঠে জানাজা অনুষ্ঠিত হবে।
হোসেনউদ্দীন হোসেন ১৯৪১ সালের ২৮ ফেব্রুয়ারি যশোর জেলার ঝিকরগাছা উপজেলার কৃষ্ণনগর গ্রামে জন্মগ্রহণ করেন। নিজ গ্রামে প্রাথমিক শিক্ষা অর্জনের পর তিনি ঝিকরগাছা উচ্চ ইংরেজি বিদ্যালয় থেকে ১৯৫৭ সালে মাধ্যমিক সম্পন্ন করেন। পরে ১৯৫৯ সালে উচ্চ মাধ্যমিক সম্পন্ন করেন। ১৯৫৫ সালে তার প্রথম কবিতা কলকাতার দৈনিক পত্রিকা লোকসেবকে প্রকাশিত হয়। পরবর্তীতে তার বিভিন্ন প্রবন্ধ, গল্প, কবিতা ঢাকা ও কলকাতার বিভিন্ন পত্রিকায় প্রকাশ হওয়া শুরু করে। ১৯৬৫ সালে তিনি ভারত-পাকিস্তান যুদ্ধ এবং ১৯৭১ সালে বাংলাদেশের স্বাধীনতা যুদ্ধে অংশগ্রহণ করেন। তার উল্লেখযোগ্য গ্রন্থসমূহের মধ্যে রয়েছে, নষ্ট মানুষ, অমৃত বৈদেশিক, সাধুহাটির লোকজন, ইঁদুর ও মানুষেরা, প্লাবন এবং একজন নুহ, ভলতেয়ার ফ্লবেয়ার কলসত্ব ত্রয়ী উপন্যাস ও যুগমানস, ঐতিহ্য আধুনিকতা ও আহসান হাবীব, বাংলার বিদ্রোহ, সমাজ সাহিত্য দর্শন প্রবন্ধ, রণক্ষেত্রে সারাবেলা মুক্তিযুদ্ধের স্মৃতি, লোকলোকোত্তর গাঁথা কিংবদন্তি, বনভূমি ও অন্যান্য গল্প, অনন্য রবীন্দ্রনাথ।
শুভাগত চৌধুরী

শুভাগত চৌধুরী (১৯৪৭ - ১৫ জানুয়ারি ২০২৫) একজন বাংলাদেশি চিকিৎসক এবং লেখক ছিলেন। বিজ্ঞান/কল্পবিজ্ঞান/পরিবেশবিজ্ঞান শাখায় বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।
শুভাগত চৌধুরী ১৯৪৭ সালে সিলেটে জন্মগ্রহণ করেন। সিলেটে প্রাথমিক শিক্ষা দিয়ে শিক্ষাজীবন শুরু করেন। তিনি কলকাতায় শান্তিনিকেতনেও কিছুকাল পড়ালেখা করেন। পরে চিকিৎসা বিষয়ে আগ্রহী হয়ে চিকিৎসাবিদ্যায় পড়ালেখা করেন। কর্মজীবনে চট্টগ্রাম বিশ্ববিদ্যালয়ের চিকিৎসা অনুষদের ডিন এবং পরে চট্টগ্রাম মেডিকেল কলেজের অধ্যক্ষ হিসেবেও দায়িত্ব পালন করেন। ২০০৪ সালে সরকারি চাকরি থেকে অবসর গ্রহণের পর বারডেমসহ বিভিন্ন হাসপাতালে চিকিৎসা সেবা প্রদান করেন। শুভাগত নিউইয়র্ক সায়েন্স একাডেমীর নির্বাচিত সদস্য ছিলেন।
চিকিৎসাবিজ্ঞানে তিনি অসংখ্য গ্রন্থ, গবেষণা ও প্রবন্ধ রচনা করেন। তার গবেষণার মূল বিষয় প্রাণরসায়ন, পুষ্টি ও চিকিৎসা-শিক্ষা পদ্ধতি।
শুভাগত চৌধুরী ২০২৫ সালের ১৫ জানুয়ারি ৭৮ বছর বয়সে ঢাকার ইব্রাহিম কার্ডিয়াক হাসপাতাল ও গবেষণা ইনস্টিটিউটে ক্যান্সারে আক্রান্ত হয়ে মৃত্যুবরণ করেন।
শ্যাতু দিফ

শ্যাতু দিফ (ফরাসি: Château d'If) মূলত একটি দূর্গ যা একসময় দ্বিপান্তর কারাগার হিসেবে ব্যাবহার করা হত। এটি মার্সাই এর উপকূলে "ইল দিফ" বা ইফ এর দ্বীপে অবস্থিত, যা ফ্রান্সের দক্ষিণ অঞ্চলে অবস্থিত। আলেক্সঁদ্র দ্যুমা রচিত দ্যা কাউন্ট অফ মন্টি ক্রিস্টো উপন্যাসের জন্য বহুল পরিচিত।
শ্যাতু দিফ বা ইল দিফ এর আয়তন । মার্সাই এর পুরানো বন্দরের পশ্চিম দিকে এর অবস্থান। এটি একটি সুসজ্জিত শক্তিশালী দূর্গ। 
শ্যাতুটি বর্গাকৃতির ও প্রতিটি দিক হতে তিন তলা বিশিষ্ট । তিন পাশে তিনটি কামান সহ মিনার রয়েছে। এই দূর্গটির নির্মাণ কাল ১৫২৪-৩১ খ্রিস্টাব্দ যা ফ্রান্সিস-I রাজার সময় নির্মিত হয়। এর মূল উদ্দেশ্য ছিল সমুদ্র পথে আগত শত্রুর মোকাবেলা করা।
সাধনা আহমেদ

সাধনা আহমেদ (জন্ম ২৫ জুন ১৯৭১) একজন বাংলাদেশি কবি, নাট্যকার ও অভিনয়শিল্পী। নাটকে বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।
সাধনা আহমেদ ১৯৭১ সালের ২৫ জুন কিশোরগঞ্জ জেলার ভৈরবে জন্মগ্রহণ করেন। শিক্ষাজীবনে তিনি ঢাকা বিশ্ববিদ্যালয় থেকে উচ্চতর শিক্ষা অর্জন করেন। ঢাকা বিশ্ববিদ্যলায়ে থাকাকালীন তিনি আবৃত্তি দলের সাথে যুক্ত ছিলেন। তিনি ছোটবেলায় নিজ শহরে খেলাঘর আসর নামক একটি সাংস্কৃতিক দলের সাথে যুক্ত ছিলেন। পরে তিনি নিজ শহরে ‘স্পর্শ’ নামে একটি আবৃত্তি পরিষদ গঠন করেন। ঢাকায় থাকাকালীন ১৯৯০-এর দশকে ‘থিয়েটার আরামবাগের’ সাথে যুক্ত হয়ে মঞ্চাভিনয় শুরু করেন।
১৯৯৭ সালে প্রথম টেলিভিশনের জন্য তিনি নাটক রচনা করেন। পরবর্তীতে টেলিভিশন ছাড়াও তিনি মঞ্চনাটক, কবিতা ও গল্প লেখা শুরু করেন। তার রচিত উল্লেখযোগ্য মঞ্চনাটকের মধ্যে রয়েছে দমের মাদার, ফাগুনশেষে, মাত্ব্রিং, ব্রাত্য আমি মন্ত্রহীন, অংশুপট উপাখ্যান, বিপুল তরঙ্গ,গাঙকুমারী, বিরাঙ্গনার আঁচল ও প্রজন্ম’১৩ এবং ‘সপ্তপর্ণী’। তিনি বর্তমানে ‘ইন্টারন্যাশলাল থিয়েটার ইন্সটিটিউট’-এর বাংলাদেশি অধ্যায়ের সাথে যুক্ত রয়েছেন।
শাংগো প্যাটারা

শাংগো প্যাটারা (ইংরেজি: Shango Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৯০ কিলোমিটার এবং স্থানাঙ্ক । প্যাটারাটির নামকরণ করা হয়েছে ইয়োরুবা ঝঞ্ঝাদেবতা শাংগোর নামানুসারে। ২০০০ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি অনুমোদন করে। স্কাইথিয়া মনসের উত্তরে অবস্থিত শাংগো প্যাটারার দক্ষিণপশ্চিমে রয়েছে আমিরানি উদ্গীরণ কেন্দ্র এবঙ দক্ষিণপূর্বে রয়েছে গিশ বার প্যাটারা, গিশ বার মনস ও এস্তান প্যাটারা।
২০০১ থেকে ২০০৭ সালের মধ্যে শাংগো প্যাটারার পৃষ্ঠভাগের উল্লেখযোগ্য পরিবর্তন ঘটেছিল। এই প্যাটারার ভূমিভাগ এবং শাংগোর দক্ষিণপশ্চিমের লাভা প্রবাহটি "গ্যালিলিও" অভিযানের সমাপ্তি ও ২০০৭ সালের ফেব্রুয়ারিতে "নিউ হোরাইজনস" ফ্লাইবাইয়ের মধ্যবর্তী সময়ে উল্লেখযোগ্য পরিমাণে অন্ধকারাচ্ছন্ন হয়ে পড়ে।
সৌদে আজম আহলে সুন্নাত

সৌদে আজম আহলে সুন্নাত () পাকিস্তানে প্রতিষ্ঠিত প্রথম দেওবন্দি সংগঠন। ১৯৮০-এর দশকের শেষ দিকে পাকিস্তানের খাইবার পাখতুনখোয়ার আলেমরা এই সংগঠনটি প্রতিষ্ঠা করেছিল। এর লক্ষ্য ও উদ্দেশ্য ছিল পাকিস্তানের দেওবন্দি আলেমদের মধ্যে যোগাযোগের বিকাশের জন্য একটি ফোরাম প্রদান করা এবং দেওবন্দি মতাদর্শ রক্ষা ও শক্তিশালী করা। এটিই প্রথম সংগঠন যারা শিয়াদের জনসমক্ষে কাফের ঘোষণা করেছিল। এটি পাকিস্তানের অনেক সাম্প্রদায়িক সংঘর্ষে জড়িত ছিল। সংগঠনটির দাবি অনুযায়ী এটি একটি অরাজনৈতিক সংগঠন। তবে জমিয়ত উলামায়ে ইসলামের সাথে সংগঠনটির ঘনিষ্ঠ সম্পর্ক রয়েছে এবং এটি করাচিতে জমিয়তের প্রভাব বৃদ্ধির জন্য কাজ করে। সিপাহে সাহাবা পাকিস্তানের প্রতিষ্ঠাতা হক নওয়াজ ঝংভি সংগঠনটির সদস্য ছিল।